У Вікіпедыі ёсць артыкулы пра іншых асоб з прозвішчам Ланская.

**Алена Ланская**, сапраўднае імя **Алена Міхайлаўна Ляпохіна** (нар. 7 верасня 1985, Магілёў, Беларусь) — беларуская спявачка.

Удзельніца конкурсу эстраднай песні Еўрабачанне 2013 з песняй «Solayoh». Лаўрэат музычных конкурсаў «Сарандзеў-2008» (Балгарыя); «Кубак Еўропы-2009» (Расія); пераможца Міжнароднага конкурсу маладых выканаўцаў папулярнай музыкі «Atlantic Breeze-2010»; лаўрэат конкурсу маладых музыкантаў «Маладыя таленты Беларусі» (Першы нацыянальны канал Беларускага радыё); лаўрэат I ступені конкурсу маладых выканаўцаў маладзёжнай песні V Міжнароднага фестывалю «Моладзь — за Саюзную дзяржаву» (Расія). У ліпені 2011 года на конкурсе маладых выканаўцаў эстраднай песні «Віцебск-2011», які праходзіць у рамках міжнароднага фестывалю мастацтваў «Славянскі базар», заваявала «Гран-пры».

Біяграфія
---------

У дзяцінстве любімай забавай былі канцэрты на даху гаража на дачы бацькоў — Міхаіла Аляксандравіча і Валянціны Іванаўны. У першым класе давала сольныя канцэрты, спявала ў школьным хоры. У старэйшых — выступала з многімі калектывамі, на дзіцячых дыскатэках. У 15 гадоў ездзіла выступаць на рэспубліканскае свята ўраджаю «Дажынкі» (Шклоў).

Скончыла Магілёўскі эканамічны прафесійна-тэхнічны каледж па спецыяльнасці «Банкаўская справа» і Беларуска-Расійскі ўніверсітэт, па спецыяльнасці «Фінансы і крэдыт». У час вучобы працягвала выступаць, прымала ўдзел у розных гарадскіх і нацыянальных конкурсах. Пасля аднаго з канцэртаў ёй параілі звярнуцца ў прадзюсарскі цэнтр «Спамаш». Там яна працавала з аўтарамі над рэпертуарам, займалася з педагогам па вакале, харэографам.

У 2005 годзе яна прыняла ўдзел у праекце тэлеканала АНТ «Песня года Беларусі-2005», які праходзіў у рамках Міжнароднага фестывалю мастацтваў «Славянскі базар у Віцебску». Атрымала перамогу ў тэлепраекце канала АНТ «Срэбны грамафон» (па выніках галасавання гледачоў песня Алены Ланской «Цішэй-цішэй» была прызнана лепшай на працягу некалькіх тыдняў).

Першы яе кліп створаны ў 2008 г. на песню «Падарыў мне світанак» на тэлеканале «ЛАД».

У траўні 2008 г. артыстка атрымала дыплом I ступені Еўрапейскага музычнага конкурсу «Сарандзеў» (г. Добрыч, Балгарыя), дзе выканала песні «Імёны» (муз. і сл. Е. Алейніка) і «Don't Lie» (В. Кандрусевіч, Я. Чарнушэвіч). Праз год, у траўні 2009-га, Алёна Ланская заваявала першае месца Міжнароднага конкурсу «Кубак Еўропы-2009» (Расія). А ў сакавіку 2010 года спявачка стала ўладальнікам радыёпрэміі «Залатое вуха» за кампазіцыю «Supersensual love» (гурт «White Russia»).

У чэрвені 2009 г. на тэлеканалах Беларусі з'явіўся яе другі кліп на песню «Everybody Get Up» (Е. Алейнік, В. Рудэнка). Песня «Everybody Get Up» 10 тыдняў трымалася ў хіт-парадзе радыё «Юністар».

7 лістапада 2009 Алена Ланская прайшла ў фінал Міжнароднага конкурсу выканаўцаў «Atlantic Breeze-2010» на адборы, які праходзіў у Мінску. У траўні 2010 года, прадстаўляючы Рэспубліку Беларусь на гэтым творчым спаборніцтве, якое праходзіла ў Нью-Ёрку (ЗША), выйграла яго.

8 сакавіка 2010 выйшаў яе першы сольны альбом — «Лабірынты лёсу» («West Records»), у які ўвайшлі песні на рускай, беларускай і англійскай мовах.

У красавіку 2010 года спявачка стала лаўрэатам конкурсу маладых музыкантаў «Маладыя таленты Беларусі» у намінацыі «Эстрадны вакал», які праводзіў Першы нацыянальны канал Беларускага радыё з лістапада 2009 па красавік 2010 год

У маі 2010 года на беларускіх тэлеканалах з'явіўся трэці відэакліп спявачкі на песню «Life is Ok!» (Е. Алейнік, В. Рудэнка).

У верасні 2010 года Алёна Ланская стала лаўрэатам I ступені конкурсу маладых выканаўцаў маладзёжнай песні на V Міжнародным фестывалі «Моладзь — за Саюзную дзяржаву» (Растоў-на-Доне, Расія).

Удзел на «Еўрабачанне 2013»
---------------------------

У канцы 2012 года спявачка прыняла ўдзел у адборачным туры да конкурсу песні «Еўрабачанне 2013» (які адбыўся 14-18 мая 2013 года ў шведскім горадзе Мальмё).

7 снежня 2012 года, па выніках нацыянальнага адборачнага тура міжнароднага песеннага конкурсу (які адбыўся ў Белтэлерадыёкампаніі), стала вядома, што Алёна Ланская прадставіць Беларусь на «Еўрабачанні-2013» у Швецыі.

У сакавіку 2013 было абвешчана, што на Еўрабачанні Алёна Ланская выступіць у першым паўфінале 14 мая з песняй «Solayoh», напісанай еўрапейскімі аўтарамі Маркам Пелінкам і Марцінам Кінгам, і запісанай у лонданскай студыі Abbey Road.

У паўфінале Алёна Ланская выступіла пад нумарам адзінаццаць і прайшла ў фінал, які адбыўся 18 мая. Алёна стала трэцяй выканаўцай Беларусі, якая прайшла ў фінал конкурсу «Еўрабачанне».

Узнагароды
----------

Узнагароджана Падзякай Прэзідэнта Рэспублікі Беларусь (2020). Заслужаная артыстка Рэспублікі Беларусь.

Палітычныя погляды
------------------

У 2020 годзе ў час прэзідэнцкіх выбараў у Беларусі і звязаных з імі пратэстаў Алёна Ланская актыўна падтрымлівала Аляксандра Лукашэнку, абвінаваціла экс-кандыдата ў прэзідэнты Беларусі Святлану Ціханоўскую ва ўстройванні майдану, а мірныя акцыі праціўнікаў рэжыму ахарактэрызавала наступнымі словамі: «Проста беларусам надакучыла быць беднымі, і яны захацелі стаць жабракамі». Ланская выступала ў падтрымку рэжыму Лукашэнкі, напрыклад, удзельнічала ў праўладных аўтапрабегах.

5 студзеня 2021 года была заблакаваная старонка Алёны Ланской у Instagram, дзе яна дзялілася, акрамя ўсяго іншага, сваімі думкамі наконт сітуацыі ў краіне. У спявачкі было 22 тысячы падпісчыкаў. Блакаванне яна пракаментавала: «Можна заблакаваць мяне хоць у „У Кантакце", хоць у Instagram, хоць у Facebook: для мяне сацсеткі не мелі ніколі такой важнай ролі, як для іншых людзей». Пры гэтым спявачка таксама заявіла, што, калі старонку не разблакіруюць за суткі, яна падасць заяву ў міліцыю «для расследавання гэтай справы».

У снежні 2021 года беларуская група хакераў «Кіберпартызаны» апублікавалі тэлефонную размову, у якой спявачка даносіла ў КДБ, што ў яе раёне паміж дамоў вешаюць бел-чырвона-белы сцяг.

Зноскі
------

1. ↑  Дзе цяпер беларусы — пераможцы «Славянскага базара»?(недаступная спасылка)
2. ↑  Нахлынула волна(недаступная спасылка)
3. ↑  Наважылава, Вольга (2011). "Як «саламяная дзяўчынка» стала «белай ластаўкай»" (PDF). *Бярозка* (6 (1000)): 57–61. ISSN 0320-7579. Архівавана з арыгінала (PDF) 14 сакавіка 2020. Праверана 2020-03-14. `{{cite journal}}`: Невядомы параметр `|dead-url=` ігнараваны (прапануецца `|url-status=`) (даведка); Невядомы параметр `|deadurl=` ігнараваны (прапануецца `|url-status=`) (даведка) Архіўная копія **(нявызн.)**(недаступная спасылка). Архівавана з першакрыніцы 14 сакавіка 2020. Праверана 14 сакавіка 2020.Архіўная копія **(нявызн.)**(недаступная спасылка). Архівавана з першакрыніцы 14 сакавіка 2020. Праверана 14 сакавіка 2020.
4. ↑  Дзяржузнагарод і Падзякі Прэзідэнта ўдастоены 90 прадстаўнікоў розных сфер дзейнасці
5. ↑  *Отто Э.*. Шоу-бизнес разделился: Крыжановский назвал Ермошину «врагом Беларуси», а Ланская всецело поддерживает власть **(нявызн.)**.  Комсомольская правда (17 жніўня 2020). Праверана 8 лістапада 2020.
6. ↑  *Зайцева А.*. С Ланской и жалобами на «агрессию другой стороны». Как автопробег «За Беларусь» приехал на родину Лукашенко **(нявызн.)**(недаступная спасылка).  TUT.BY (17 кастрычніка 2020). Архівавана з першакрыніцы 19 снежня 2020. Праверана 6 студзеня 2021.
7. 1 2  Instagram удалил профиль певицы Алены Ланской **(нявызн.)**(недаступная спасылка).  TUT.BY (5 студзеня 2021). Архівавана з першакрыніцы 5 студзеня 2021. Праверана 6 студзеня 2021.
8. ↑  Лукашенковская певица Ланская оказалась доносчицей **(нявызн.)**.  Хартыя'97 (19 снежня 2021). Праверана 20 снежня 2021.
9. ↑   Стучит в КГБ! В позорный список КИБЕРОВ угодила лукашенковская певица Алена Ланская. Альтэрнатыва, 19 снежня 2021.

Спасылкі
--------

* 

* Лагатып Вікісховішча На Вікісховішчы ёсць медыяфайлы па тэме Алена Міхайлаўна Ланская
* Алена Міхайлаўна Ланская ў сацыяльнай сетцы «Twitter»


|  |  |  |
| --- | --- | --- |
| Папярэднік**Litesound** | **Беларусь на конкурсе песні Еўрабачанне**2013 | Пераемнік**ТЕО** |

| ⛭Беларусь на конкурсе песні Еўрабачанне |
| --- |
| Удзелы | 
* 2004
* 2005
* 2006
* 2007
* 2008
* 2009
* 2010
* 2011
* 2012
* 2013
* 2014
* 2015
* 2016
* 2017
* 2018
* 2019
* ~~2020[en]~~
* ~~2021[en]~~

 |
| Удзельнікі 2000-я | 
* Аляксандра і Канстанцін
* Анжаліка Агурбаш
* Паліна Смолава
* Дзмітрый Калдун
* Руслан Алехна
* Пётр Ялфімаў

 |
| Удзельнікі 2010-я | 
* «3+2»
* Анастасія Віннікава
* «Litesound»
* Алена Ланская
* TEO
* Uzari & Maimuna
* IVAN
* NAVIBAND
* Alekseev
* ZENA

 |
| Удзельнікі 2020-я | 
* ~~VAL~~
* ~~Галасы ЗМеста~~

 |
| Песні 2000-я | 
* «My Galileo»
* «Love Me Tonight»
* «Mum»
* «Work your magic»
* «Hasta la vista»
* «Eyes, that never lie»

 |
| Песні 2010-я | 
* «Butterflies»
* «I love Belarus»
* «We are the heroes»
* «Solayoh»
* «Cheesecake»
* «Time»
* «Help You Fly»
* «Гісторыя майго жыцця»
* «Forever»
* «Like It»

 |
| Песні 2020-я | 
* ~~Да відна[en]~~
* ~~Я научу тебя[en]~~

 |

| ⛭Удзельнікі Еўрабачання 2013 |
| --- |
| Фінал  | 
* Іспанія «El Sueño de Morfeo»
* Францыя Амандзін Буржуа
* Германія «Cascada»
* Італія Марка Менгоні
* Вялікабрытанія Боні Тайлер
* Швецыя Робін Шэрнберг

 |
| Першы паўфінал | 
* Данія Эмілі дэ Форэст
* Украіна Злата Огневіч
* Нідэрланды Анук
* Славенія Ханна Манчыні
* Літва Андрус Появіс
* Беларусь Алена Ланская
* Рэспубліка Кіпр Дэспіна Алімпіу
* Чарнагорыя «Who See» і Ніна Жыжыч
* Бельгія Раберта Белароса
* Харватыя «Klapa s Mora»
* Аўстрыя Наталля Келі
* Расія Дзіна Гарыпава
* Ірландыя Раян Долан
* Эстонія Біргіт Ыйгемеэль
* Сербія «Moje 3»
* Малдова Алена Мун

 |
| Другі паўфінал  | 
* Мальта Джанлука Безіна
* Ісландыя Эйтаўр Інгі Гюнлёйгсан
* Сан-Марына Валянціна Манета
* Паўночная Македонія Влатка Лазаноскі і Эсма Рэджэпава
* Албанія Адрыян Люльгюрай і Бледар Сейка
* Швейцарыя «Takasa»
* Грузія Сафа Гелавані і Надзіка Тацішвілі
* Арменія «Dorians»
* Фінляндыя Крыста Сіегфрыдс
* Латвія «PeR»
* Нарвегія Маргарэт Бергер
* Грэцыя «Koza Mostra» і Агафонас Іакавідыс
* Балгарыя Еліца Тодарава і Стоян Янкулаў
* Венгрыя ByeAlex
* Ізраіль Моран Мазар
* Азербайджан Фарыд Мамедаў
* Румынія Чэзар

 |

| Славянскі Базар у Віцебску |
| --- |
| Эмблема | 
1992 · 
1993 · 
1994 · 
1995 · 
1996 · 
1997 · 
1998 · 
1999 · 
2000 · 
2001 · 
2002 · 
2003 · 
2004 · 
2005 · 
2006 · 
2007 · 
2008 · 
2009 · 
2010 · 
2011 · 
2012 · 
2013 · 
2014 · 
2015 · 
2016 · 
2017 · 
2018 · 
2019 · 
2020 · 
2021 · 
2022 · 
2023 · 
*2024*
 | Летні амфітэатар |

|  |  |
| --- | --- |
| ⚙️   У сацыяльных сетках | VK · VK · Facebook · X |
| Фота, відэа і аўдыё | Deezer · Deezer · Instagram · Last.fm · SoundCloud · Spotify |
| Тэматычныя сайты | AllMusic · Discogs · Internet Movie Database · MusicBrainz · Rate Your Music |
| Нарматыўны кантроль | ISNI: 0000000462588276 |